Tässä hallituksen 23.3. kokouksen keskeisimmät asiat tiedoksi yhdistyksille/jäsenille.

**1. Hallitus-, valtuusto- ja toimikunta-asiat**

- D-alueen tapaaminen 21.4. etänä (Teams), johon kutsutaan alueyhdistysten puheenjohtajat, alueasiantuntijat, työvaliokuntien ja OAJ:n toimikuntien jäsenet sekä OAJ-valtuutetut

Tulo- ja palkkapoliittisen toimikunnan kokouksen 4.3.2021 asioita (tupa-toimikunnan jäsen Timo Markkanen):

- Koronan aiheuttamasta lisätyöstä tullaan jättämään paikallisneuvottelupyynnöt keskitetysti koko maassa samaan aikaan.

- Käsiteltiin ammatillisen koulutuksen opetuksen ja ohjauksen määrän arvioinnin periaatteita yhdessä Koulutuspoliittisen toimikunnan kanssa.

- Kuultiin alustava versio valtuuston edellyttämästä uudesta OVTES vuosityöaikakokeiluista.

- Varhaiskasvatuksen OVTES -siirtoryhmän työskentely takkuilee.

**2. Kuntakierros ajankohtaisista asioista**

Käytiin kuntakierros ajankohtaisista asioista.

**3. Vuosikokousasiat** (28.4. Teams)

Hyväksyttiin toimintakertomus vuodelta 2020 ja toimintasuunnitelma sekä taloustalousarvio vuodelle 2021. Päätettiin, että hankitaan vuosikokoukseen (28.4., Teams) osallistuville Kotipizzan 15 euron arvoinen lahjakortti, koska ruokailua ei tänä vuonna erikseen järjestetä.

**4. Vappu -tapahtuma**

Aluetiedottaja Annukka Mansikka esitteli 29.4. järjestettäväksi suunnitellun vapputapahtuman sisältöä ja hinta-arviota. Hyväksyttiin tapahtuma ja sen hinta-arvio

**5. Alueyhdistyksen muu toiminta ja tapahtumat keväällä 2021**

Merkittiin tiedoksi seuraavat tilaisuudet:

- Mindfullnesin jatko 25.3.

- OAJ:n Tuomo Laakson Oppivelvollisuus-webinaari 29.3

- Eläkeilta 14.4.

**6. Hakemus työhyvinvointirahastoon**

Päätettiin hakea hyvinvointirahaa jäsenten työhyvinvoinnin edistämiseen ja oppilaan kohtaamisen ongelmakohtiin. Puheenjohtaja, alueasiantuntija ja koulutussihteeri esittelivät projektin tämän hetkistä tilannetta. Hakuaika päättyy 30.4.

**7. Avustus paikallisyhdistysten edunvalvontatyöhön**

Päätettiin jakaaalueen kaikille paikallisyhdistyksille kertaluonteinen 5 euron avustus edunvalvontatyöhön/jäsen.Jäsenmäärä lasketaan 1.1.2021 jäsenmäärän mukaan.

Hallituksen puolesta,

Janne Tolvanen

 sihteeri